text: Templet for kunst og design har fødselsdag
  02 juni 2018 kl. 14.55
  Kunst- og designmuseet Trapholt i Kolding fylder 30 år lørdag den 2. juni
  Et af Kolding store trækplastre - Trapholt - fylder 30 år lørdag. Da museet åbnede i 1988 var det med en vision om at være et museum for mange- og den vision lever videre i dag.
  Museet rummer en stor samling af dansk møbeldesign - en permanent Richard Mortensen udstilling og en stor samling af dansk billedkunst og skulpturer.
  I parken ved museet kan man også se Arne Jacobsens Kube-flex sommerhus.
  Jubilæet blev markeret med taler af blandt andre kulturminister Mette Bock, byens borgmester Jørn Pedersen samt museets bestyrelsesformand Lars Nørby Johansen.
  Godt 92.000 gæster besøgte museet i 2017.
  Trapholt har gennem årene lavet en række spektakulære udstillinger med kunstnere med kant. En af de mest omtalte var levende fisk i blendere af Marco Evaristti.
  I forbindelse med jubilæet genåbnede Arne Jacobsens smukke sommerhus for publikum efter en større renovering, som har varet et lille halvt år.
  Efter de officielle taler var der jubilæumskage til 1.000 gæster.
  